Eksodus 36 — Wagtoring AANLYN BIBLIOTEEK
Bydraes oorgenoeg (1-7)
Bou van tabernakel (8-38)
Lett. “elke man wat wys van hart is”.
+Eks 25:9; 31:6
Lett. “in wie se hart Jehovah wysheid gesit het”.
+Eks 28:3; 35:10
+Eks 35:21, 26
+Eks 35:5-9; Spr 3:9; 2Ko 9:7
Verwys blykbaar na Besaleël.
+Eks 25:9; 39:32; Heb 9:9
+Eks 25:10, 23; 27:1; 30:5; 36:36
Of moontlik “regop stutte”.
Of “wat met mekaar verbind was”.
+Eks 40:21; Heb 10:19, 20
+Eks 26:31, 32
+Eks 26:36, 37
Eks. 36:1Eks 25:9; 31:6
Eks. 36:2Eks 28:3; 35:10
Eks. 36:2Eks 35:21, 26
Eks. 36:3Eks 35:5-9; Spr 3:9; 2Ko 9:7
Eks. 36:8Eks 31:6
Eks. 36:8Eks 25:9; 39:32; Heb 9:9
Eks. 36:8Eks 26:1-6
Eks. 36:14Eks 26:7-11
Eks. 36:19Eks 26:14
Eks. 36:20Eks 25:10, 23; 27:1; 30:5; 36:36
Eks. 36:20Eks 26:15-18
Eks. 36:24Eks 26:19-21
Eks. 36:27Eks 26:22-25
Eks. 36:31Eks 26:26-28
Eks. 36:34Eks 26:29
Eks. 36:35Eks 40:21; Heb 10:19, 20
Eks. 36:35Ge 3:24
Eks. 36:35Eks 26:31, 32
Eks. 36:37Eks 26:36, 37
36 “Besaʹleël moet saam met Ohoʹliab werk, en saam met elke vaardige man* aan wie Jehovah wysheid en begrip gegee het sodat hulle sal weet hoe om al die werk in verband met die heilige diens te doen net soos Jehovah beveel het.”+
2 Moses het Besaʹleël en Ohoʹliab toe geroep, sowel as elke vaardige man aan wie Jehovah wysheid gegee het,*+ elkeen wie se hart hom beweeg het om die werk vrywillig te doen.+ 3 Toe het hulle die hele bydrae+ wat die Israeliete vir die heilige diens gebring het, by Moses geneem. Maar die Israeliete het aangehou om elke oggend vrywillige offers na hom toe te bring.
4 Daarna, nadat hulle met die heilige werk begin het, het al die vaardige werkers begin kom, die een ná die ander, 5 en hulle het vir Moses gesê: “Die volk bring baie meer as wat nodig is vir die werk wat Jehovah beveel het gedoen moet word.” 6 Toe het Moses beveel dat die volgende aankondiging in die hele kamp gemaak moet word: “Manne en vroue, moenie nog goed vir die heilige bydrae bring nie.” Die volk het toe opgehou om goed te bring. 7 Daar was genoeg materiaal vir al die werk wat gedoen moes word, ja, oorgenoeg.
8 En die vaardige werkers+ het die tabernakel gemaak+ met tien tentdoeke van fyn gedraaide linnedraad, blou garing, pers wol en helderrooi materiaal. Hy* het dit gemaak met geborduurde gerubs daarop.+ 9 Elke tentdoek was 28 el* lank en 4 el breed. Al die tentdoeke was ewe groot. 10 Toe het hy vyf van die tentdoeke aanmekaargeheg, en hy het ook die ander vyf tentdoeke aanmekaargeheg. 11 Daarna het hy lissies van blou garing aan die rand van die een tentdoek gemaak waar dit vasgehaak sou word. Hy het dieselfde gedoen aan die rand van die buitenste tentdoek waar die twee reekse tentdoeke aan mekaar vasgehaak sou word. 12 Hy het 50 lissies aan die een tentdoek en 50 lissies aan die rand van die ander tentdoek gemaak waar hulle aan mekaar vasgehaak sou word, sodat die lissies teenoor mekaar sou wees. 13 Uiteindelik het hy 50 goue hakies gemaak en die twee reekse tentdoeke met die hakies aan mekaar vasgehaak, sodat die tabernakel ’n eenheid gevorm het.
14 Toe het hy tentdoeke van bokhaar gemaak vir die tent oor die tabernakel. Hy het 11 tentdoeke gemaak.+ 15 Elke tentdoek was 30 el lank en 4 el breed. Die 11 tentdoeke was ewe groot. 16 Toe het hy vyf van die tentdoeke aanmekaargeheg, en hy het ook die ander ses tentdoeke aanmekaargeheg. 17 Daarna het hy 50 lissies aan die rand van die buitenste tentdoek gemaak, en hy het 50 lissies aan die rand van die ander tentdoek gemaak op die plek waar die twee reekse tentdoeke aan mekaar vasgehaak sou word. 18 En hy het 50 koperhakies gemaak om die dele van die tent aan mekaar vas te haak sodat dit ’n eenheid sou vorm.
19 Hy het ’n bedekking van rooigekleurde ramsvelle vir die tent gemaak, en ’n bedekking van robbevelle om daar bo-oor te gaan.+
20 Toe het hy die regopstaande paneelrame van die tabernakel van akasiahout+ gemaak.+ 21 Elke paneelraam was tien el hoog en een en ’n half el breed. 22 Elke paneelraam het twee tappe* gehad wat parallel was met mekaar.* Dit is hoe hy al die paneelrame van die tabernakel gemaak het. 23 So het hy die paneelrame vir die suidekant van die tabernakel gemaak, 20 paneelrame wat na die suide toe kyk. 24 Toe het hy 40 silwervoetstukke gemaak om onder die 20 paneelrame te sit: twee voetstukke onder elkeen van die paneelrame vir hulle twee tappe.+ 25 Vir die ander kant van die tabernakel, die noordekant, het hy 20 paneelrame gemaak, 26 sowel as hulle 40 silwervoetstukke: twee voetstukke onder elkeen van die paneelrame.
27 Vir die agterste deel van die tabernakel, aan die westekant, het hy ses paneelrame gemaak.+ 28 Hy het twee paneelrame gemaak as hoekstutte vir die twee hoeke aan die agterkant van die tabernakel. 29 Die hoekstutte het uit twee dele bestaan wat aan die bokant by die eerste ring bymekaargekom het. Dit is hoe hy die twee hoekstutte gemaak het. 30 Daar was dus agt paneelrame en 16 silwervoetstukke, twee voetstukke onder elke paneelraam.
31 Toe het hy stawe van akasiahout gemaak, vyf vir die paneelrame aan die een kant van die tabernakel+ 32 en vyf vir die paneelrame aan die ander kant van die tabernakel en vyf vir die paneelrame vir die agterste deel van die tabernakel, aan die westekant. 33 Hy het die middelste staaf gemaak sodat dit oor die middel van die paneelrame strek, van die een ent tot die ander ent. 34 Hy het die paneelrame met goud oorgetrek, en hy het vir die paneelrame ringe van goud gemaak waardeur die stawe gesteek word, en hy het die stawe met goud oorgetrek.+
35 Toe het hy ’n gordyn*+ gemaak van blou garing, pers wol, helderrooi materiaal en fyn gedraaide linnedraad. Gerubs+ is daarop geborduur.+ 36 Toe het hy vier akasiahoutpilare daarvoor gemaak en hulle met goud oorgetrek. Hy het ook goue hakies gemaak en vier silwervoetstukke daarvoor gegiet. 37 Daarna het hy vir die ingang van die tent ’n skerm* gemaak van blou garing, pers wol, helderrooi materiaal en fyn gedraaide linnedraad wat saamgeweef is,+ 38 sowel as sy vyf pilare en hulle hakies. Hy het die pilare se kopstukke en verbindingstukke* met goud oorgetrek, maar hulle vyf voetstukke was van koper.